Pe 30 iunie 2002, în ziua finalei Campionatului Mondial de Fotbal din 2002, Montserrat, cea mai slab clasată echipă din lume la vremea aceea, a jucat un meci amical cu a doua cea mai slabă echipă din lume, Bhutan, care a câștigat meciul cu 4-0. Acesta a făcut parte din documentarul „The Other Final” (O altă finală). În 2006, echipa a ajuns pe 196 în clasamentul FIFA, cel mai bun loc obținut de la înființarea reprezentativei.